Üldkohtu (viies koda) 26. septembri 2012. aasta otsus – LIS vs. komisjon
(kohtuasi T‑269/10)
Dumping – Hiina Rahvavabariigist pärit kompaktluminofoorlampide import – Taotlus tagastada tasutud tollimaks – Määruse (EÜ) nr 384/96 artikli 11 lõige 8 (nüüd määruse (EÜ) nr 1225/2009 artikli 11 lõige 8) – Tingimused – Tõendamine
1.                     Ühine kaubanduspoliitika – Dumpinguvastane kaitse – Dumpinguvastase tollimaksu tagastamise nõue määruse nr 384/96 artikli 11 lõike 8 alusel – Eesmärk – Lõplikku tollimaksu kehtestava määruse kehtivuse vaidlustamine või taotlus läbi vaadata varasemate uurimiste käigus tuvastatud üldised andmed – Vastuvõetamatus (Nõukogu määrus nr 384/96, artikli 11 lõige 8 ja nõukogu määrus nr 1225/2009, artikli 11 lõige 8) (vt punkt 32)
2.                     Ühine kaubanduspoliitika – Dumpinguvastane kaitse – Dumpingumarginaal – Normaalväärtuse kindlaksmääramine – Mitteturumajanduslikest riikidest pärinev import – Turumajanduse tingimustes tegutseva ettevõtja seisundi omistamine – Tingimused – Kumulatiivne iseloom – Tootjate tõendamiskoormis – Tõendite hindamine institutsioonide poolt – Kohtulik kontroll – Piirangud (Nõukogu määrus nr 384/96, artikli 2 lõike 7 punktid a, b ja c, ja nõukogu määrus nr 1225/2009, artikli 2 lõike 7 punktid a, b ja c) (vt punktid 37–40)
3.                     Ühine kaubanduspoliitika – Dumpinguvastane kaitse – Mitteturumajanduslikest riikidest eksportivate tootjate individuaalne kohtlemine – Tingimused – Kumulatiivne iseloom – Sellist kohtlemist taotleva ettevõtja tõendamiskoormis (Nõukogu määrus nr 384/96, artikli 9 lõike 5 teine lõik ja nõukogu määrus nr 1225/2009, artikli 9 lõike 5 teine lõik) (vt punktid 41–44)
4.                     Ühine kaubanduspoliitika – Dumpinguvastane kaitse – Dumpinguvastase tollimaksu tagastamine mitteturumajanduslikest riikidest importivatele ettevõtjatele – Importija tõendamiskoormis – Vajadus esitada samad tõendid normaalväärtuse ja ekspordihinna kohta ning eksportijale turumajanduse tingimustes tegutseva ettevõtja seisundi omistamise või individuaalse kohtlemise vajaduse kohta (Nõukogu määrus nr 384/96, artikli 11 lõige 8 ja nõukogu määrus nr 1225/2009, artikli 11 lõige 8) (vt punktid 45, 47, 49 ja 50, 56–58)
5.                     Ühine kaubanduspoliitika – Dumpinguvastane kaitse – Dumpingumarginaal – Normaalväärtuse kindlaksmääramine – Esmajärjekorras käsitletav kriteerium – Tavapärase kaubandustegevuse käigus makstud hind – Tootmiskulud, mis ei mõjuta iseenesest üksinda normaalväärtust (Nõukogu määrus nr 384/96, artikli 2 lõige 1 ja nõukogu määrus nr 1225/2009, artikli 2 lõige 1) (vt punkt 54)
Ese
Nõue tühistada komisjoni 12. aprilli 2010. aasta otsus K(2010) 2198 (lõplik), mis puudutab selliste dumpinguvastaste tollimaksude tagastamise taotlusi, mis olid tasutud seoses Hiina Rahvavabariigist pärit kompaktluminofoorlampide impordiga.
Resolutsioon
1.
Jätta hagi rahuldamata.
2.
Mõista kohtukulud välja LIS GmbH Licht Impex Service’lt.